เทศบัญญัติเทศบาลตำบลทับมาเทศบัญญัติเทศบาลตำบลทับมาเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลทับมาอำเภอเมืองระยอง จังหวัดระยองพ.ศ.๒๕๕๓ อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลทับมาโดยความเห็นชอบของสภาเทศบาลตำบลทับมา จึงตราเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลทับมาเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ในท้องที่เขตเทศบาลตำบลทับมาอำเภอเมืองระยอง จังหวัดระยอง พ.ศ. ๒๕๕๓ข้อ ๒[๑]เทศบัญญัติเทศบาลตำบลทับมานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและสิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมบริเวณอุตสาหกรรมหลักและชุมชนจังหวัดระยอง ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่าพื้นที่บริเวณดังต่อไปนี้ด้านเหนือ จดทางหลวงแผ่นดินหมายเลข ๓๖ ฟากใต้ด้านตะวันออก จดถนนทางหลวงชนบท รย. ๔๐๐๖(แยกทางหลวงแผ่นดินหมายเลข ๓๑๔๓ - บ้านหนองสนม)ด้านใต้ จดแนวเขตเทศบาลตำบลทับมาด้านตะวันตก จดถนนทางหลวงแผ่นดินเลี่ยงเมืองสาย ๓ฟากตะวันออก ทั้งนี้ ยกเว้นโรงเรียนวัดทับมา สถานีอนามัยตำบลทับมาศูนย์พัฒนาเด็กเล็กตำบลทับมา สำนักงานพระพุทธศาสนาจังหวัดระยองบริเวณที่ ๒ หมายความว่าพื้นที่บริเวณดังต่อไปนี้ด้านเหนือ จดแนวเขตเทศบาลตำบลทับมาด้านตะวันออก จดแนวเขตเทศบาลตำบลทับมาซึ่งเป็นถนนทางหลวงชนบท รย. ๔๐๐๖ (แยกทางหลวงแผ่นดินหมายเลข ๓๑๔๓ - บ้านหนองสนม)ด้านใต้ จดทางหลวงแผ่นดินหมายเลข ๓๖สายเมืองพัทยา - ระยอง ถนนทางหลวงแผ่นดินเลี่ยงเมืองสาย ๓ ฟากเหนือด้านตะวันตก จดแนวเขตเทศบาลตำบลทับมาซึ่งเป็นถนนสายมาบตาพุด หนองหว้า ฟากตะวันออกทั้งนี้ ยกเว้น สำนักงานเทศบาลตำบลทับมาข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖)อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๗)อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๘) สนามแข่งรถ(๙) สนามยิงปืน(๑๐) สถานที่กำจัดมูลฝอย(๑๑) สถานที่ซื้อขายเศษวัสดุการใช้ประโยชน์ที่ดินริมทางหลวงแผ่นดินหมายเลข ๓๖สายเมืองพัทยา - ระยอง ให้มีที่ว่างตามแนวขนานริมเขตทางไม่น้อยกว่า ๑๕ เมตรข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๕) การก่อสร้างอาคารเพื่อประกอบพาณิชยกรรมเว้นแต่เป็นส่วนหนึ่งของการก่อสร้างอาคารเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๖) อาคารอยู่อาศัยขนาดใหญ่(๗) อาคารพาณิชย์ขนาดใหญ่(๘) การก่อสร้างอาคารประเภทห้องแถวหรือตึกแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๙) การอยู่อาศัยประเภทห้องชุด อาคารชุดหรือหอพักการใช้ประโยชน์ที่ดินริมทางหลวงแผ่นดินหมายเลข ๓๖สายเมืองพัทยา - ระยอง ให้มีที่ว่างตามแนวขนานริมเขตทางไม่น้อยกว่า ๑๕ เมตรข้อ ๖ ภายในบริเวณพื้นที่ที่กำหนดไว้ตามข้อ ๔และข้อ ๕ ห้ามมิให้บุคคลใดดัดแปลงใช้หรือเปลี่ยนการใช้อาคารใด ๆ ให้เป็นอาคาร ชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๔ และข้อ ๕ ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคาร ชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๘ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้างดัดแปลง ใช้หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีตำบลทับมารักษาการให้เป็นตามเทศบัญญัตินี้ประกาศณ วันที่ ๘ มกราคม พ.ศ. ๒๕๕๓ประเสริฐวงษ์ศรีนายกเทศมนตรีตำบลทับมา[เอกสารแนบท้าย]๑.แผนที่ท้ายเทศบัญญัติเทศบาลตำบลทับมา เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลทับมา อำเภอเมืองระยอง จังหวัดระยอง พ.ศ. ๒๕๕๓๒. บัญชีท้ายเทศบัญญัติเทศบาลตำบลทับมาเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลทับมาอำเภอเมืองระยอง จังหวัดระยอง พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๓๑พฤษภาคม ๒๕๕๓นันท์นภัสร์/ตรวจ๓๑พฤษภาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๕๖ ง/หน้า ๖๒/๓ พฤษภาคม ๒๕๕๓